  Виталий Пронин Та ужез ИжГТУ-лы радъяны юрттӥзы Чехиысь Брно городысь, Словакиысь Зволена карысь дышетсконниос. Отын тодон-валанзэс будэтӥзы кунгож сьӧрысь 17 егитъёс. Визь погъёс вуиллям Чехиысь, Словакиысь, Нигериысь, Камерунысь.Студентъёсты шонер вераськыны но гожъяськыны дышетонлы висъямын вал 50 час. Соос йырзэс шутэтскытӥзы, шаермес котыръяса. Вуылӥзы Кам шур котырысь чебер интыосы. Пумиськылӥзы ИжГТУ-лэн кивалтӥсьёсыныз. Ӟуч кылын шенгыль-пенгыль юанъёс сётъязы.Университетын школа кылдытэмын нырысьсэ. Та ужез ИжГТУ-лы радъяны юрттӥзы Чехиысь Брно городысь, Словакиысь Зволена карысь дышетсконниос.- ИжГТУ-ын та вакытэ усьтэмын чех кылъя но культурая центр. Ми дорын - ӟуч кылъя, - вераз Чехиысь дышетћсь Я. Юрашева. Россиысь городъёсын ӵошатыса, Брноысь университетэ тужгес трос ветло Ижысь нылъёс но пиос.Зволенаысь вуэм Зузанна Бартекова мылкыдзэ кисьтэ:- Ӟуч алфавит сярысь кылэме ик ӧй вал. Вераськыны но, валаны но ӧй пӧрмытылы. Но 2 арня куспын гожъяськыны дыши. Вераськонэз но валасько ини.Марек Шаха но Юрай Дюрина Зволенаысь университетын дышетскизы нюлэс хозяйствоя факультетын. Тодон-валанзэс муромытыны чаклало Россиын. Нигериысь Фатокун Олавел азьло ветлэ вал Египетысь Аль-Азхар университетэ. Со но Россие кыльыны малпа. Ольга Корепанова Туспуктэм вотэсысь  Теги: Ижкар кыл  